Sabinet | Die sin as narratiewe kode in "Die uur van die idiote" deur Abraham H. de Vries
n Literator : Journal of Literary Criticism, Comparative Linguistics and Literary Studies - Die sin as narratiewe kode in "Die uur van die idiote" deur Abraham H. de Vries Navigate this Journal About Current issue Previous issues Submit a paper Contact the editor ISSN :
De Vries, A.H., Kortverhaal, Short story, Sin as narratiewe kode, Syntax as narrative code and Universiteit van Fort Hare
Abstract HTML Metrics Related Content Abstract In hierdie artikel word gefokus op die volgende aspekte van die sinshantering in "Die uur van die idiote" deur Abraham H. de Vries: woord- en fraseherhaling, enumerasie, weglating (ellips), woordorde, ritme, lengte en samestelling, en klankherhaling. Deur herhaling word die ironiese situasie waarin die karakters hulle bevind, gereleveer, asook hulle frustrasie en wedersydse magteloosheid. Enumerasie staan eweneens in diens van die ironie, meer bepaald ironie wat geskep word deur die teenstelling tussen materiële volheid en eksistensiële leegheid, asook van die feit dat die karakters verbruiksartikels is binne &apos;n metaforiese tronk waarin daar gebrek aan medemenslikheid is. Deur ellips word die sentrale karakter se ontnugtering gekommunikeer, asook die enigmaties-onsekere verhouding tussen hom en sy vrou, maar daarteenoor ook haar oortuiging dat liefde tóg nog tussen hulle moontlik is. Verder demonstreer dit die versaakliking van die mens. Woordordewysiging sluit aan by die paradigma van ontmensliking, maar dui ook op die oortuiging dat eksistensiële bevryding tóg moontlik is. Dit loop ook uit op &apos;n klimaks. Ritme staan in diens van die temas van ironie en eksistensiële ontreddering. Dit dien ook as emosionele kode vir die karakters se eksistensiële krisis. Sinslengte en -samestelling releveer &apos;n versteurde verhouding, asook eksistensiële gebondenheid; verder ook die soms magtelose sinisme van die sentrale karakter. Deur klankherhaling word die leser se aandag gevestig op begrippe wat vir die strekking van die verhaal belangrik is.